Suchinthana/ta-wikipedia huggingface dataset:
நீள் கத்திகளுடைய இரவு

நீள் கத்திகளுடைய இரவு (Night of the Long Knives) (ஜெர்மன்: ) 
அல்லது முனகும் பறவையின் செயல் (Humming Bird) என்று கூறப்படும் இந்நிகழ்வு நாசி ஜெர்மனியில்  ஜூன் 30 முதல் ஜூலை 2 ,1934, வரையிலுள்ள காலத்தின்  இடையில் நாசி நிர்வாகத்தினரால் நடந்த நீக்குதல் நிகழ்வினால்  பல ஸ்ட்ரோமப்டேலுங்  (எஸ் ஏ),ஊர்க்காவல் படைப்பரிவைச்சார்ந்த காவிச்சட்டையினர் அரசியல் கொலையுண்டனர். இந்நிகழ்வை இந்த சங்கேத வார்த்தைகொண்டு (ஹம்மிங் பேர்ட்) நாசிக்கள் அழைத்தனர். இச்செயல் அடால்ப் இட்லர் அந்தப் படைப்பிரிவின் தலைவர் எர்ன்ஸ்ட் ரோம் என்பவருக்கு எதிராக செயல்படுத்தப்பட்ட நிகழ்வைக் குறிப்பதாகும். அப்படைப்பிரிவினர் அதன் தலைமையாளருடன் தனித்து தன்னாட்சிப் பெற்ற பிரிவாக, பல தெருக்கலவரங்களிலும், ஆட்சிக்கு எதிரான செயல்களில்  ஈடுபட்டதே இட்லரின் இந்த நடவடிக்கைக்குக் காரணம். அதுமட்டுமில்லாமல் ரெய்க்ஸ்வியர் எனப்படும் ஜெர்மன் இராணுவப்பிரிவில் பலர் துணை வேந்தராகிய பிரான்ஸ் வோன் பேப்பன் க்கு ஆதராவாக செயல்படுபவர்களை கண்டு களைந்தெடுக்கவும் இட்லர் இந்த செயல்களை மேற்கொண்டார் எனக் கூறப்படுகிறது. இந்த செயல் மூலம் சுமார் 85 முதல் 100 வரையிலான உயிரிழப்புகள் மற்றும் 1000 க்கும் அதிகாமானோர் கைது செய்யப்பட்டனர். இந்தக் கொலைச்செயல்கள் சுத்ஸ்டாப்பெல் ( எஸ் எஸ்) படைப்பரிவைச்சார்ந்தவர்களாலும் மேலும் கிஸ்டாப்போ எனும் உளவுப் பிரிவு காவல்துறையினராலும் இது நிகழ்த்தப்பட்டது. இதற்கு தலைமை வகித்தவர் ஹைன்ரிச் ஹிம்லர். தன் உட்கட்சிப் பிரிவு செயல்பாடுகளாயிருந்தாலும்  அவற்றை ஒடுக்க மனித உரிமைக்கு எதிரான  செயல்களை பயன்படுத்துவதில் இட்லர் தயங்கியதில்லை என்பதற்கு இது சான்று. இந்த நிகழ்வின் மூலம் இட்லர் ஜெர்மானிய மக்களின் உச்சபட்ச அதிகாரம் படைத்த நீதிபதியாக விளங்கினார்.

மேற்கோள்கள்

நாசிசம்
அடால்ஃப் இட்லர்
ரெய்க்ஸ்வியர்

ரெய்க்ஸ்வியர்  என்ற பெயரில் 1919 முதல் 1935 வரை இயங்கிய ஜெர்மனியின் தேசிய இராணுவம் அழைக்கப்பட்டது. அதன் பின் வியர்மாக்ட் எனப் பெயர்மாற்றப்பட்டது.

முதல் உலகப்போரின் முடிவில் ஜெர்மன் பேரரசு (German Empire) முற்றிலுமாக சிதையுண்டது. பலர் தங்கள் இருப்பிடங்களை தாங்களே அமைத்துக்கொள்ளும் நிலைமைக்குத் தள்ளப்பட்டனர். பலர் தொண்டர்ப் படைப்பிரிவு (Free Corps) என்று ஒன்றை தொண்டு அமைப்பாக அமைத்து அதன் மூலம் புரட்சிகளில் ஈடுபட்டனர். புதியதாக அமைந்த வெய்மர் குடியரசுக்கு இராணுவ அமைப்புத் தேவைப்பட்டது. மார்ச் 6, 1919 இல் சட்டவரைவின் மூலம் ரெய்க்ஸ்வியர் என்ற இவ்வமைப்பு உருவாக்கப்பட்டு இரண்டுப் பிரிவாக ரெய்க்சீர் மற்றும் ரெய்க்மெரைன் பிரிக்கப்பட்டது. ரெய்க்சீரில் 4 இலட்சம் வீரர்கள் சேர்க்கப்பட்டனர்.

செப்டம்பர் 30, 1919 இல் இவ்வமைப்பு இடைக்கால இராணுவப்பிரிவாக செயல்பட்டது. ஜனவரி 1, 1921 இல் இந்த இராணுவ அமைப்பு கலைக்கப்பட்டு வெர்செய்ல் உடன்படிக்கை]யின்படி (1 இலட்சம் வீரர்களே இருக்க உடன்படிக்கை அனுமதித்தது) ரெய்க்ஸ்வியர் அதிகாரப்பூர்வமாக அமைக்கப்பட்டது.

இது இரண்டு படைப்பிரிவை உள்ளடக்கியதாக உருவாக்கப்பட்டது.
 7 காலாட்படைப் பிரிவை (Infantry Division) கொண்டது.
 குதிரைப்படைப் (Cavalry) பிரிவு. 

மற்றப் பிரிவுகளான ரெய்க்மெரைன், கடற் படை, படைக்கலன்கள் போன்ற பிரிவுகள் விலக்கிக்கொள்ளப்பட்டது. 1933 முதல் 1934 வரையில் இட்லர் ஜெர்மனியின் வேந்தரான காலத்தில் இப்படைப்பிரிவின் அதிகாரம் நாசிகளின் கைகளுக்குக் கிடைக்கும் வகையில் நீள் கத்திகளுடைய இரவு என்ற இரகசிய நிகழ்வு ஸ்ட்ரோமப்டேலுங் (எஸ் ஏ) தலைவர் எர்னஸ்ட் ரோம் எனபவருக்கு எதிராக நடத்தப்பட்டு அதன் முடிவில் எர்னஸ்ட் ரோம் மற்றும் பலர் கொல்லப்பட்டனர். அதன் பின் 1935 ல் இது விய்ர்மாக்ட் எனப் பெயர் மாற்றம் பெற்று மக்களால் அறியப்பட்டது.

மேற்கோள்கள்

நாசி செருமனியின் படை
செருமானியப் பேரரசு

ஜெர்மன் பேரரசு (German Empire) 1871 முதல் 1918 வரையுள்ள காலங்களில் ஜெர்மனி, 18 ம் நூற்றாண்டின் ஜெர்மன் பேரரசர் முதலாம் வியெம்மால் நிர்மாணிக்கப்பெற்ற இடங்கள் மற்றும் ஒருங்கிணைக்கப்பட்ட ஜெர்மனியை உள்ளடக்கிய பகுதிகள் ஜெர்மன் போரரசாக விளங்கியது. முதலாம் உலகப்போரினால் ஏற்பட்டத் தோல்வியாலும் பேரரசர் இரண்டாம் வியெம்மின்  (நவம்பர் 28, 1918) பதவித் துறப்பாலும் இப்பேரரசு ஜெர்மன் குடியரசாக சிதறுண்டது. இந்த இடைப்பட்ட 47 வருட காலங்களில் இப்பேரரசு தொழில் வளர்ச்சியிலும், பொருளாதாரத்திலும் அதீத வளர்ச்சி கண்டு ஐரோப்பிய நாடுகளிலேயே மிகச்சிறந்த நாடாக ஜெர்மன் புரட்சிகளினாலும், உலகப்போரின் தாக்கத்தினாலும் வீழும்வரைத் திகழ்ந்தது. இதன் கிழக்கு எல்லைகளாக இரஷ்யப்பேரரசும், மேற்காக பிரான்சும், தெற்காக ஆஸ்திரிய-அங்கேரி நாடுகளும் எல்லைகளாக அமைந்திருந்தன.

பெயர்க் காரணம் 

இதன் அதிகாரப்பூர்வப் பெயராக டியுச்சஸ் ரைய்க் என்று 1871 முதல் 1943 வரை அழைக்கப்பட்டு வந்தது. இதன் பொருள் ஆங்கிலத்தில் ஜெர்மன் பேரரசு என்பதைக் குறிக்கும். இச்சொல்லே காலப்போக்கில் எளிமையாக ஜெர்மனி என்று அழைக்கப்பட்டது. அதிகாரப்பூர்வமற்றப் பெயராக டியுச்சஸ் கெய்ஸ்ரெய்க் என்று 1871 முதல் 1918 வரையுள்ளக் காலங்களில் ஜெர்மனி என்ற பொருள்படும்படி அழைத்துவந்தனர். இதுவே பின்னாளில் ரெய்க் அல்லது ஜெர்மன் ரெய்க் ஆனது. ரெய்க் என்று அழைக்கும் முறை முதலாம் ரெய்க் ரோமப் பேரரசர் காலத்திலிருந்தே இப்படி அழைக்கப்பட்டு பின் இரண்டாம் ரெய்க் காலம் தொடர்ந்து இப்பெயர் வந்தாதாக வரலாற்றியிலாளர் ஆர்தர் மோயிலர் குறிப்பிடுகிறார். இதைப்பார்த்தே நாசிக்கள் மூன்றாம் ரெய்க் என்று அவர்கள் கொள்கைக்குப் பெயராக பயன்படுத்திக் கொண்டனர் என்று குறிப்பிடுகிறார்.

ஜெர்மன் பேரரசில் பிஸ்மார்க் 

1848 ல் ஜெர்மன் பேரரசு புருஷ்யப் பிரதமர்  ஒட்டோ வோன் பிஸ்மார்க்கின் அதிகாரத்துக்குட்பட்டப் பேரரசராக இயங்கியது. இவர் ஆளுமையில் இந்நாட்டை கன்சர்வேட்டிவ் நாடாக மாற்றினார். புருஷ்யா மேலோங்கிய நிலையில் இருக்க ஜெர்மனியை உட்படுத்தினார். இதை சாத்தியமாக்க பிஸ்மார்க் மூன்று போர்களை ஜெர்மானியர்களுக்கு ஆதரவாக நடத்த வேண்டியதாயிற்று. 1864 ல் டென்மார்க்குக்கு எதிரான இரண்டாம் ஷில்ஸ்விக் போர், 1866 ல் ஆஸ்திரியாவுக்கு எதிராக ஆஸ்திரியா-புருஷ்யாப் போர் மற்றும் 1870-71 ல் இரண்டாம் பிரஞ்சு பேரரசை எதிர்த்து பிராங்கோ-புருஷ்யப் போர் ஆகியப் போர்கள் நடத்தப்பட்டன.

மேற்கோள்கள்

செருமன் வரலாறு
அல் அத்தார் வணிகக் கோபுரம்

அல் அத்தார் வணிகக் கோபுரம்  (Al Attar Business Tower) ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 38 மாடிகளைக் கொண்ட ஒரு கட்டிடம் ஆகும். கோபுரத்தின் மொத்த கட்டமைப்பு உயரம் 158 மீ (518 அடி) ஆகும். இக்கோபுரம்  தென்னாப்பிரிக்க கட்டுமான ஒப்பந்ததாரர் முர்ரே & ராபர்ட்சால் கட்டப்பட்டது. இந்த வணிகக் கோபுரத்தின் உரிமையாளர் அல் அத்தர் பிராப்பர்டீசு என்பவராவார். 1999 ஆம் ஆண்டில் கட்டிமுடிக்கப்பட்டது.

குடியிருப்புகள், வணிக கடைகள், உணவு விடுதிகள், விடுதி கட்டிடங்கள் மற்றும் பிரபலமான கடைகள் இங்குள்ளன. இந்தப் பகுதி எப்போதும் தொழில் வல்லுநர்கள் மற்றும் பணிபுரியும் நபர்களால் பரபரப்பாக காணப்படும். துபாய் பேரங்காடி, உலக வர்த்தக மையம், துபாய் பன்னாட்டு நிதி மையம் போன்ற முக்கியமான அலுவலகங்களுக்கு அருகில் அல் அத்தார் வணிகக் கோபுரம் அமைந்துள்ளது.

மேற்கோள்கள்

புற இணைப்புகள்
அல் அத்தார் வணிகக் கோபுரம்  சொந்த இணையத் தளம்
எம்போரிஸ்

ஐக்கிய அரபு அமீரகம்
வானளாவிகள்
துபாய்
அல் சீஃப் கோபுரம்

அல் சீஃப் கோபுரம் ஐக்கிய அரபு அமீரகத்தின் துபாய் அமீரகத்தில் கட்டப்பட்டுள்ள 44 மாடிகளைக் கொண்ட ஒரு கட்டிடம் ஆகும். 215 மீ (705 அடி) உயரம் கொண்ட இக் கட்டிடம் 2005 ஆம் ஆண்டில் கட்டிமுடிக்கப்பட்டது.

மேற்கோள்கள்

இவற்றையும் பார்க்கவும் 
 துபாயின் உயரமான கட்டிடங்கள்

வெளியிணைப்புக்கள்
 Emporis

ஐக்கிய அரபு அமீரகம்
வானளாவிகள்
உழவு இயந்திரம்

உழவு இயந்திரம்,(Tractor) உழுவுந்து, இழுவை இயந்திரம், தானுந்துக் கலைப்பை என்பது வயலை உழுவதற்குப் பயன்படும் இயந்திரமாகும். கலப்பையில் மாட்டைப் பூட்டி உழுவது போல, கலப்பைப் பூட்டப்பட்ட இந்த இயந்திரத்தால் உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது.

வேளாண் எந்திரங்கள்
கதிரடி இயந்திரம்

கதிரடி கருவி என்பது தானியங்களில் இருந்து கதிரை பிரிக்கும் கருவி ஆகும். சில இயந்திரங்கள் உமி, தவிடு ஆகியவற்றையும் நீக்கி விதையை மட்டும் தரும். இந்தவகை இயந்திரங்கள் பயிர்கள் அறுவடையின் போது வயல்களில் ஓட்டிச் செல்லப்பட்டு அறுவடை செய்யப்படுகின்றன. இதனால் அதிக அளவில் நேரம் மிச்சமாகிறது. இத்தகைய இயந்திரங்கள் பிரித்தெடுக்கும் தானியக் கதிர்களை கால்நடைகள் உண்பதில்லை என பொதுவாக கருத்து உண்டு. இந்த இந்தந்திரங்கள் பெரும்பாலும் டீசல் எண்ணெயில் இயங்குபவை. இவை மனித மற்றும் கால்நடைகளின் உழைப்பினை மிகவும் குறைத்தன. இந்த இயந்திரங்களின் வருகையால் விவசாயத் தொழிலாளர்களுக்கு வேலை இழப்பு ஏற்படுகிறது. இந்த வகை இயந்திரங்களில் இருந்து வெளியேறும் புகை நச்சுத்தன்மை உடையது.

வேளாண் எந்திரங்கள்
ஏ. எஸ். எல். வி

ஏ. எஸ். எல். வி (Augmented Satellite Launch Vehicle) என்பது இந்திய விண்வெளி ஆய்வு மையமான இஸ்ரோ (ISRO) வினால் இயக்கப்படும் செயற்கைக்கோள்களை ஏவும் ஒரு மீளப் பாவிக்கமுடியாத விண்கலமாகும். இந்த விண்கலம் தற்போது செயல்பாட்டில் இல்லை.

ஏவப்பட்ட செயற்கைக் கோள்கள்

மேற்கோள்கள்

இந்திய விண்வெளித் திட்டங்கள்
ரெய்க்

ரெய்க் (Reich)
ஜெர்மன் வார்த்தை ரிக் என்ற வார்த்தையை தழுவியச் சொல் ஆகும்.இலத்தின் மொழி இம்பீரியம் என்ற நேர் வார்த்தையின்  தழுவல் சொல்லாகும். இச்சொல் சம்பிரதாயமாக அரசாட்சியை அல்லது பேரரசை குறிக்கும் சொல்லாக ஜெர்மனி உள்பட பல நாடுகளில் வெவ்வேறு மொழி உச்சரிப்பில் பயன்படுத்தப்பட்டு வருகிறது.  இது நேரிடையாக முடியாட்சி, வெய்வர் குடியரசு, நாசி ஜெர்மனி என்ற பொருளை எந்த வகையிலும் தரவில்லை. இருப்பினும் தொடர்ந்து டியுட்ச் ரெய்க் என்ற வார்த்தை குடியரசுவாதிகளைக் குறிக்கப் பயன்படுத்தப்பட்டது. 1871 ல் ஒருங்கிணைந்த ஜெர்மனியாக இருந்த  காலத்தில் அரசாட்சி செய்த ஒட்டோ வோன் பிஸ்மார்க் டியுட்ச் ரெய்க் என அழைக்கப்பட்டார். அது முதல் அதிகாரப்பூர்வ ஜெர்மனிப் பெயராக 1945 வரை தொடர்ந்தது.
டியுட்ச் ரெய்க் சொல் ரோமப் பேரரசர் காலம் முதல் மாற்றமால்  (911-1806) பயன்படுத்தப்பட்டு  வந்தது இதை முதலாம் ரெய்க் (First Reich) காலம்  என்று வரலாற்றியலாளர்கள் குறிப்பிடுகின்றனர். அதன் பின் வந்த இரண்டாம் ரெய்க் (Second Reich) காலத்தில் தான் இவை மூன்று பிரிவாக பிரிக்கப்பட்டது.
முடியாட்சி நாடாக இருந்தபொழுது (1871-1918) ஹோகன்ஜோலன் சட்டத்தின்படி ஜெர்மன் எம்பயர் .
ஜனநாயக குடியரசுர ஆட்சியின் பொழுது (1919-1933)  வெய்மர் குடியரசு எனபெயர் மாற்றம் கொண்டது.
சர்வாதிகார ஆட்சியின்பொழுது (1933-1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.

செருமானிய அரசியல்
அரசாங்கம்
ஜெர்மன் ரெய்க்

ஜெர்மன் ரெய்க் (German Reich) ஜெர்மன் மொழியில் அதிகாரப்பூர்வமாக 1871 முதல் 1945 வரை அழைக்கப்பட்ட டியுட்ச்சஸ் ரெய்க் எனும் சொல்லின் ஆங்கில முழு மொழியாக்கத்தின்படி 'ஜெர்மன் எம்பயர்' 1918 வரை ஏற்படுத்தப்பட்ட ஹோகன்ஜோலன் சட்டப்படி அவ்வாறு அழைக்கப்பட்டு வந்தது. முதலாம் உலகப்போர் வரை அழைக்கப்பட்டு வந்த இப்பெயர் போரின் தோல்வியால் பேரரசர் (எம்பரர்) தன்னுடைய எம்பயர் பதவியை துறந்ததால் எம்பயர் என்ற சொல் நீக்கப்பட்டு ரெய்க் என்ற பெயர் சேர்க்கப்பட்டது. அதன் பின் ஜெர்மன் ரெய்க் என எல்லோராலும் சில காலம் வரை அழைக்கப்பட்டது .காலப்போக்கில் அந்தப் பெயரை பலராலும் சுருக்கமாக ஜெர்மனி என்று அழைத்ததினால் அப்பெயரே நிலைத்துவிட்டது. டியுட்ச் ரெய்க் சொல் ரோமப் பேரரசர் காலம் முதல் மாற்றமால் (911-1806) பயன்படுத்தப்பட்டு வந்தது இதை முதலாம் ரெய்க் (First Reich) காலம் என்று வரலாற்றியலாளர்கள் குறிப்பிடுகின்றனர். அதன் பின் வந்த இரண்டாம் ரெய்க் (Second Reich) காலத்தில் தான் இவை மூன்று பிரிவாக பிரிக்கப்பட்டது.
 முடியாட்சி நாடாக இருந்தபொழுது (1871–1918) ஹோகன்ஜோலன் சட்டத்தின்படி ஜெர்மன் எம்பயர் .
 ஜனநாயக குடியரசுர ஆட்சியின் பொழுது (1919–1933) வெய்மர் குடியரசு எனபெயர் மாற்றம் கொண்டது.
 சர்வாதிகார ஆட்சியின்பொழுது (1933–1945) பொதுவான பெயராக மூன்றாம் ரெய்க் (Third Reich) அல்லது நாசி ஜெர்மனி என அழைக்கப்பட்டது.

இதனையிடையே இது ஆஸ்டிரியாவை தன் ஆளுகைக்குட்படுத்தியபொழுது இப்பெயர் வல்லாண்மைப் பெற்ற ஜெர்மன் ரெய்க் (Greater German Reich) என்று கடைசி இரண்டு வருடங்களுக்கு (1943–1945) நாசி சட்டத்தின்படி அழைக்கப்பட்டு வந்தது .

வெளி இணைப்புகள் 

Administrative history of the German Reich

மேற்கோள்கள்

நாசி படையணிகள்
நான்கு காவலர்கள்

நான்கு காவலர்கள் (Four Policemen) என்ற பெயர் அமெரிக்க அதிபர் பிராங்க்ளின் டி ரூஸ்வெல்ட் இரண்டாம் உலகப்போருக்காக அணி சேர்ந்த நான்கு நாட்டு அணித்தலைவர்களையும், ஐக்கிய நாடுகள் அமைப்பை உருவாக்கியவர்களைக் குறிப்பதற்காக அவரால் இப்பெயர் சூட்டப்பட்டது. இவ்வணியினர் நேசநாட்டு அணியினர் எனவும் அழைக்கப்பட்டனர். இதன்படி அமைந்த ஐக்கிய அமெரிக்கா, ஐக்கிய இராச்சியம் (பிரித்தானியா), சோவியத் ஒன்றியம், மற்றும் சீனா ஆகிய நான்கு நாடுகளின் நான்கு தலைவர்களும் நான்கு காவலர்கள் என அழைக்கப்பட்டனர்.

மேற்கோள்கள்

இரண்டாம் உலகப் போர்
சிறுவர் இலக்கியம்

சிறுவர் இலக்கியம் என்பது சிறுவர்களுக்காக எழுதப்படும் வரையப்படும் இலக்கியம் ஆகும். பொதுவாக 12 வயதுக்கு உட்பட்டோருக்காக இது எழுதப்படுகிறது. விடலைப் பருவத்தினராக எழுதப்படும் நூல்களும் சிறுவர் இலக்கியம் என்று சில வேளைகளில் வகைப்படுத்தப்படுவதுண்டு. சிறுவர் கல்வியில் மட்டுமல்லாமல், அன்றாட வாழ்விலும் சிறுவர் இலக்கியம் ஒரு முக்கிய இடத்தைப் பெறுகிறது.

சிறார் இலக்கிய வகைகள் 

 படக்கதை
 வரைகதை
 ஆத்திசூடி வடிவம்
 கதைகள்
 பாட்டி கதைகள்
 தொன்மங்கள்
 அறிவுரை
 அறிபுனை
 பஞ்சதந்திரக் கதை
 வாழ்க்கை வரலாறு
 குழந்தை பாடல்கள்
 நிலாப்பாட்டு

பண்புகள் 
சிறுவர் இலக்கியம் மொழி நடையிலும், பொருளிலும், நூல் அமைப்பிலும் வளர்ந்தோர் இலக்கியத்தில் இருந்து வேறுபட்டது.  வயதைப் பொறுத்து மொழி எளிமையாக அமைய வேண்டும்.  சிறுவர்களுக்கு ஏற்ற அவர்களுக்கு ஈர்ப்பான விடயங்களாக அமைய வேண்டும், நூல்  படங்களுடன் ஈர்ப்பாக அமையவேண்டும்.  

 கற்பனை
 பேசும் மிருகங்கள், அதிசய உயிரினங்கள்
 கற்பனை உலகங்கள்
 சிறுவர் பார்வையில் உலகம்

மேற்கோள்கள்

தமிழ் சிறுவர் இலக்கியம்

வெளி இணைப்புகள் 

சிறுவர் இலக்கியம்
புனைவு
அலெஸ்ட்டீடீ

அலெஸ்ட்டீடீ (Alestidae) என்பது ஆப்பிரிக்காவில் மட்டும் காணப்படும் ஒரு மீன் குடும்பம் ஆகும். இவை கராசிபார்மசு மீன் வகையைச் சேர்ந்தவை. இக் குடும்பத்தில் 110 இனங்களைக் கொண்ட 18 பேரினங்கள் உள்ளன.

காங்கோ டெட்ரா (Congo tetra), ஹைட்ரோசைனசு (Hydrocynus) என்பன இக் குடும்பத்தில் மிகவும் அறியப்பட்ட மீன்களாகும்.

குறிப்புகள் 
 Nelson, Joseph S. (2006). Fishes of the World. John Wiley & Sons, Inc.

மேற்கோள்கள்

மீன் குடும்பங்கள்
வூரியே மாற்று

வூரியே மாற்று (Fourier Transform, ஃபூரியே மாற்று) ) என்பது நேரம் சார்ந்த சமிக்ஞைகளை அலையெண் சார்ந்த சமிக்ஞைகளாக மாற்றும் முறை. கணிதத்தில், மின்னியலில், இதர பல பொறியியல் துறைகளில் வூரியே மாற்று ஒரு முக்கிய நுணுக்கம் ஆகும். பல சிக்கலான சார்புகளை மாற்றி எளிதாக ஈடாக விபரித்து கணிக்க இது உதவுகிறது.

வூரியே மாற்று மூலம் எந்த ஒரு சுழற்சி குறிப்பலையும் அல்லது எந்த ஒரு சார்புகளையும் எளிய சைன் மற்றும் கோசைன் அலைகளின் கூட்டாக விபரிக்க முடியும். வூரியே மாற்று ஒரு நேர ஆட்கள சார்பை அதிர்வெண் ஆட்கள் சார்பாக மாற்றுகிறது. இவ்வாறு மாற்றும் பொழுது நேர ஆட்களத்தில் சிரமாக இருந்த கணித செயற்பாடுகள் அதிர்வெண் ஆட்களத்தில் இலகுவாக செய்யக்கூடியதாக உள்ளது. கணிதத்திலும் பொறியியலும் இக் கணித செயற்பாடுகளை எளிமையாக செய்யவே ஒரு சார்பை அல்லது கணக்கை வூரியே மாற்றுச் செய்வர். விடை கிடைத்தவுடன் பின்னர் நேர்மாறான செயற்பாட்டின் மூலம் நேர ஆட்களத்துக்கு மாற்றுவர்.

எடுத்துக்காட்டு

மேற்கோள்கள்

மாற்றுகள்
குறிகைச் செயலாக்கம்
பெர்மியம்

பெர்மியம் (Fermium) ஒரு வேதியியல் தனிமம் ஆகும். இதன் தனிம அட்டவணைக் குறியீடு Fm. இதன் அணுவெண் 100. இது கதிரியக்கமுள்ள உலோகத் தன்மையுள்ள இத்தனிமம், புளுட்டோனியத்தை நியூத்திரன்களால் மோத விட்டு உருவாக்கப்படுகிறது. இயற்பியலாளர் என்றிக்கோ பெர்மியின் நினைவாக இத்தனிமத்துக்கு பெர்மியம் எனப் பெயரிடப்பட்டது.

கண்டுபிடிப்பு
ஐதரசன் குண்டின் முதல் வெற்றிகரமான சோதனையான 'ஐவி மைக்' அணு சோதனையின் (நவம்பர் 1, 1952) வீழ்ச்சியில் பெர்மியம் முதலில் கண்டுபிடிக்கப்பட்டது.

குறிப்பிடத்தக்க பண்புகள் 

மிகவும் குறைந்த அளவே இதுவரை உற்பத்தி செய்யப்பட்டுள்ளது. இதனால் இதன் பண்புகள் அல்லது அல்லது இயல்புகள் பெருமளவில் அறியப்படவில்லை.

பயன்பாடுகள் 
அடிப்படை ஆய்வுகளைத் தவிர பெர்மியத்தின் பயன்பாடுகள் எதுவும் இல்ல.

மேற்கோள்கள்

வெளி இணைப்புகள் 
 WebElements.com - பெர்மியம்

மேலும் வாசிக்க 
 Robert J. Silva: Fermium, Mendelevium, Nobelium, and Lawrencium, in: Lester R. Morss, Norman M. Edelstein, Jean Fuger (Hrsg.): The Chemistry of the Actinide and Transactinide Elements, Springer, Dordrecht 2006; , p. 1621–1651; .
 Seaborg, Glenn T. (ed.) (1978) Proceedings of the Symposium Commemorating the 25th Anniversary of Elements 99 and 100, 23 January 1978, Report LBL-7701
 Gmelins Handbuch der anorganischen Chemie, System Nr. 71, Transurane: Teil A 1 II, p. 19–20; Teil A 2, p. 47; Teil B 1, p. 84.

தனிமங்கள்
ஆக்டினைடுகள்
ஆம்பசைடீ

ஆம்பசைடீ (Ambassidae) மீன்களின் ஒரு குடும்பம் ஆகும். இவை பேர்சிஃபார்மீசு ஒழுங்கின் ஒரு துணைப் பகுப்பாக உள்ளன. நன்னீரிலும், கடல் நீரிலும் காணப்படும் இக் குடும்ப மீன்கள், ஆசியா, ஓசானியாப் பகுதிகளிலும், இந்தியப் பெருங்கடல், பசுபிக் பெருங்கடல் ஆகியவற்றிலும் காணப்படுகின்றன.

இவற்றையும் பார்க்கவும்

 மீன் குடும்பங்கள் பட்டியல்
 பேர்சோய்டீ

வெளியிணைப்புக்கள்

மேற்கோள்கள்

மீன் குடும்பங்கள்
அ. கி. இராமானுசன்

அத்திப்பட்டி கிருட்டிணசுவாமி இராமானுசன் (Attipate Krishnaswami Ramanujan) இந்தியாவைச் சேர்ந்த ஒரு கவிஞரும் மொழியியல் வல்லுநரும் ஆவார். 1929 ஆம் ஆன்டு மார்ச்சு மாதம் 16 ஆம் தேதியன்று இவர் பிறந்தார். எழுத்தாளர், ஆய்வாளர், நாட்டுப்புறவியலாளர், கவிஞர் மற்றும் மொழிபெயர்ப்பாளர் என பன்முக ஆளுமையாக அறியப்படுகிறார். சிகாகோ பல்கலைக்கழகத்தில் இவர் மொழியியல் பேராசிரியராக இருந்தார்.

தமிழ், ஆங்கிலம், கன்னடம், தெலுங்கு, சமஸ்கிருதம் ஆகிய ஐந்து மொழிகளையும் ஆராய்ந்து நூல்களை எழுதியுள்ளார். மொழிபெயர்ப்பும் செய்துள்ளார். இவர் தமிழ் சங்க இலக்கியங்களை ஆங்கிலத்தில் மொழிபெயர்ப்பு செய்துள்ளார். அமெரிக்கப் பல்கலைக்கழகங்களில் தமிழை நிலைப்படுத்துவதற்கு முயற்சி செய்தவர். சங்க இலக்கியங்களை ஆங்கிலத்தில் பெயர்த்த பெருமைக்குரியவர்.

1976 ஆம் ஆண்டில் இந்திய அரசு இவருக்கு பத்மசிறீ விருது வழங்கி சிறப்பித்தது. 

1993 ஆம் ஆண்டு சூலை மாதம் 13 ஆம் தேதியன்று இவர் காலமானார்.

மேலும் பார்க்க 
ஓபிச்சுவரி

மேற்கோள்கள்

வெளி இணைப்புகள் 
 Three Hundred Ramayanas: Five Examples and Three Thoughts on Translation Chapter 2 of may Ramayanas; website with he comple book
 Three Hundred Ramayanas: Five Examples and Three Thoughts on Translation pdf

1929 பிறப்புகள்
1993 இறப்புகள்
தமிழ் எழுத்தாளர்கள்
ஆங்கில எழுத்தாளர்கள்
இந்திய மொழிபெயர்ப்பாளர்கள்
தமிழ்-பிறமொழி மொழிபெயர்ப்பாளர்கள்
இந்திய ஆங்கில எழுத்தாளர்கள்
கன்னட எழுத்தாளர்கள்
பத்மசிறீ விருது பெற்றவர்கள்
சாகித்திய அகாதமி விருது பெற்றோர்
சிற்றூர்

சிற்றூர் (hamlet) என்பது ஒரு சிறிய ஊரைக் குறிக்கும். இது ஒரு ஊர் (village) என்று சொல்லக்கூடிய அளவுக்குப் பெரிதாக இராத ஒரு நாட்டுப்புறக் குடியிருப்பு ஆகும். இவை பொதுவாக வேளாண்மை, சுரங்கத் தொழில், மீன்பிடித் தொழில் போன்ற ஒற்றைப் பொருளாதார நடவடிக்கையை அடிப்படையாகக் கொண்டு அமைந்திருக்கும்.

வரைவிலக்கணம்
சிற்றூர் என்பதற்கு உலகம் தழுவிய பொதுவான வரைவிலக்கணம் எதுவும் கிடையாது. மேற்கு ஐரோப்பிய நாடுகளில், தமக்கெனத் தேவாலயம் ஒன்றைக் கொண்டிருக்கக்கூடிய அளவுக்கு வளர்ச்சியடையாத குடியிருப்புக்கள் சிற்றூர்கள் எனப்பட்டன. சிறப்பாக, ஐக்கிய இராச்சியத்தில், தமக்கெனத் தனியான கிறித்தவக் கோயில்பற்றுப் பிரிவைக் கொண்டிராமல் இன்னொரு ஊரின் கோயில்பற்றுப் பிரிவில் அடங்கும் குடியிருப்புக்களைச் சிற்றூர் என்றனர்.

வேறுபடுத்தும் வழிமுறைகள்

சிற்றூர்களையும், ஊர்களையும் வேறுபடுத்துவதற்குப் பல வழிமுறைகள் பயன்படுத்தப்படுவது உண்டு. இவற்றுள்:

 குடியிருப்பின் அளவு, 
 செயற்பாடு, 
 தங்கியிருக்கும் தன்மை.

என்பவற்றை அடிப்படையாகக் கொண்டு வேறுபடுத்துதல் முக்கியமானவை.

அளவின் அடிப்படையில் வேறுபாடு காண்பதும் நாட்டுக்கு நாடும், காலத்துக்குக் காலமும் வேறுபடக்கூடும். செருமனியில் மூன்று தொடக்கம் 20 வரையான வீடுகளைக் கொண்ட குடியிருப்பு வழமையாகச் சிற்றூர் என அழைக்கப்பட்டது. பழைய காலங்களில், ஊர்களுக்கும், சிற்றூர்களுக்கும் இடையே செயற்பாட்டு அடிப்படையில் தெளிவான வேறுபாடுகள் காணப்பட்டன. சிற்றூர்களில் ஊர்களில் காணப்படுவது போன்று தொழிற்பிரிவுகள் இருப்பதில்லை. தச்சர், கொல்லர், பிற கைப்பணியாளர் போன்ற சிறப்புத் திறமை கொண்டோர் இருப்பதில்லை. மருத்துவத்துக்கும் குடியிருப்புக்கு வெளியேயே செல்லவேண்டியிருக்கும். பல சிற்றூர்களில் அக்காலத்தில் அன்றாட வீட்டுக்குத் தேவையான பொருட்களை வாங்குவதற்குரிய கடைகள் கூட இருக்கமாட்டா. சிற்றூர்கள் பல அடிப்படையான தேவைகளுக்குக் கூட அயலிலுள்ள குடியிருப்புக்களில் தங்கியிருக்கும் நிலை உள்ளது.

இவற்றையும் பார்க்கவும்

 மனிதக் குடியிருப்பு
 நாட்டுப்புறம்

மேற்கோள்கள்

உசாத்துணைகள்
 Roberts, Brian. K; Rural Settlement; Macmillan Education; London; 1987.

குடியிருப்புக்கள்
புவியியல்
மாந்த வாழிடங்கள்
கட்டுப்பாட்டு முறைமை

கட்டுப்பாடு கட்டகம் (control system) அல்லது கட்டுப்பாட்டு அமைப்பு என்பது ஒரு அமைப்பு அல்லது கருவியை கட்டைளையிட்டு, கட்டுப்படுத்தி, மேலாண்மை செய்து நெறிப்படுத்தும் தொகுதி ஆகும்.  இதன் நோக்கம் நிலையான (stable), இலக்கில் இருந்து தடம் மாறாத (tracking) இயக்கத்தைத் தருவது ஆகும்.  அதாவது ஒரு அமைப்பு செய்ய வேண்டிய வேலையை சரியாக, வெளி இடைஞ்சல்களுக்கு சரிசெய்து கொள்ளூம்படியாக இருப்பதே கட்டுப்பாட்டு அமைப்பின் முக்கியப்பணியாகும்.

 இயற் முறைமையை அறிதல்
 கணித மாதிரியை உருவாக்குதல்
 கட்டுப்பாடு கோட்பாடை பயன்படுத்தி கட்டுபாட்டுத் தொகுதையை வடிவமைத்தல்
 பரிசோதனை

மேற்கோள்கள்

கட்டுப்பாட்டியல்
இலப்பிளாசு மாற்று

இலப்பிளாசு மாற்று என்பது வகையீட்டு சமன்பாட்டை இலகுவாக தீர்க்க கூடிய இயற்கணித சமன்பாடாக மாற்றும் கணித செயற்பாடு.  கணிதம், இயற்பியல், மின் பொறியியல் கட்டுப்பாட்டியல், குறிகை முறைவழியாக்கம், ஒளியியல் என பல துறைகளில் இது பயன்படுகிறது.

இலப்பிளாசு மாற்று நேர ஆட்களத்தில் உள்ள சமன்பாட்டை அதிர்வெண் ஆட்களத்துக்கு மாற்றி, அக்களத்தில் எளிய கணித்தல் செயற்பாடுகளை செய்வதை ஏதுவாக்குகிறது.

மேற்கோள்கள்

கட்டுப்பாட்டியல்
மாற்றுகள்
வகையீட்டுச் சமன்பாடுகள்
சி. ஜெயபாரதன்

சி. ஜெயபாரதன் அணுப் பொறியியலாளர், தமிழ் அறிவியல் எழுத்தாளர்.  அணுப் பொறியியல், வானியல், அண்டவியல், அறிவியல் வரலாறு பற்றி பல தமிழ் கட்டுரைகளை இவர் எழுதியுள்ளார்.  இவரது பல கட்டுரைகள் திண்ணை இணைய இதழில் கிடைக்கின்றன.  இவர் கனடாவில் வசிக்கிறார்.

வெளி இணைப்புகள் 
 நெஞ்சின் அலைகள்
 திண்ணையில் ஜெயபாரதன் கட்டுரைகள், கவிதைகள், கதைகள் பக்கம்

அறிவியல் தமிழ் எழுத்தாளர்கள்
தமிழ் பொறியியலாளர்கள்
தாக்குதல் மரைகுழல் துப்பாக்கி

தாக்குதல் நீள் துப்பாக்கி (Assault Rifile), தாக்குதல் துப்பாக்கியான இந்தவகைத் துப்பாக்கிகளில் அதிக பயன்பாட்டில் இருப்பது ஏகே-47 வகை சுடுகலன்கள் தான் அதிகமாகப் பயன்படுத்தப்படுகிறது. இவ்வகை சுடுகலன்கள் பல தோட்டாக்களை வெளிப்படுத்தும் எந்திர சுடுகலனாகவும் அல்லது ஒரு நேரத்தில் ஒரேயொரு தோட்டாவை வெளிப்படுத்தும் வகை சுடுகலன் என இருவகையாகப் பயன்படுத்தப்படுகிறது. காலாட்படையின் நிரந்தர படைக்கலனாக பல நாட்டு இராணுவத்தில் பயன்பாட்டில் இருந்துவருகின்றது. இரண்டாம் உலகப்போரிலும் எம்-1 காரண்ட் வகை சுடுகலன்கள் பயன்படுத்தப்பட்டன அவை சற்று பெரியதாகவும் சற்று கடினமானவையாகவும் இருந்தன. தற்பொழுது கையாள்வதற்கு மிகவும் எளிதானவைகளாக தயாரிக்கப்பட்டு பயன்படுத்தப்பட்டு வருகின்றன. ஏகே-47, எம்-16 போன்றவை சில தாக்குதல் சுடுகலன்களுக்கு உதாரணமாகக் கூறலாம்.

மேற்கோள்கள்

தாக்குதல் மரைகுழல் துப்பாக்கிகள்
செருமானியக் கண்டுபிடிப்புகள்
மீட்புப் பணம்

மீட்புப் பணம் (Ransom)
சிறைப்பிடிக்கப்பட்ட பிணையக் கைதிகளை, கடத்தப்பட்டவர்களை விடுவிப்பதற்காக கடத்தல்காரர்கள், சிறைபிடித்தவர்கள் அல்லது தீவிரவாதிகளால்  கேட்கப்படும் மீட்புத்தொகையையே  மீட்புப் பணம் அல்லது பிணய மீட்புப்பணம்  என்பர். இது ஒரு குற்ற செயலாகும். பல போக்கிலிகள் மற்றும் கொள்ளையர்கள் வசதி மிக்கவர்களை அல்லது அவர்களின் குழந்தைகளை கடத்தி ஒரு இருப்பிடத்தில் பிணையமாக வைத்து விடுவிப்பதற்காக பிணை மீட்புத் தொகையை கேட்பர்.

மேற்கோள்கள்

சட்டம்
எம்டன் ஜெர்மானியப் போர்க்கப்பல்

எம்டன் ஜெர்மனிப் போர்க்கப்பல்  (German cruiser Emden)
ஜெர்மன் இலகு வகைப் போர்க்கப்பல் பல வியத்தகு போர்ச்செயல்களை புரிந்து சாதனைப்படைத்த ஒன்றாகும். முதலாம் உலகப்போரின் முடிவிற்குப்பின் ஜெர்மானியால் நிர்மானிக்கப்பட்ட எம்டன் கப்பல்களில் மூன்றாவது போர்க்கப்பலே இந்த எம்டன்.

1921 ல் வடிவமைக்கத் தீர்மானிக்கப்பட்ட இக்கப்பல் நேச நாடுகள் மற்றும் வெர்சாய் ஒப்பந்த நிர்பந்தத்தினால் இதன் உருவாக்கம் சற்றுக் காலதாமதம் ஆனது. இறுதியாக ஜனவரி 6, 1925 ல் அறிமுகப்படுத்தப்பட்டது. அக்டோபர் 15 , 1925 ல் போர்களில் பயன்படுத்தப்பட்டது. சோதனை முயற்சியாக எம்டன் அட்லாண்டிக், பசிபிக் மற்றும் மத்தியதரைக் கடல் பகுதிகளில் 1926 முதல் 1939 வரை பயன்படுத்தப்பட்டது.

செப்டம்பர் 4, 1939 ல் இரண்டாம் உலகப்போரின் போது பிரித்தானியர்களின் வான் தாக்குதல்களால் இக்கப்பல் சேதத்திற்குள்ளானது. இதை சீர்செய்தபின் மீண்டும் வடக்குக் கடல்பகுதியில் பயன்படுத்தப்பட்டது. பின் ஓஸ்லோவில் நடந்த போரில் பங்குப்பெற்று பெரிய கப்பல்களான புலுச்சர், ஆஸ்கார்பர்க் கப்பல்களை மூழ்கச்செய்தது.

ஜெர்மன் முன்னாள் அதிபர் பால் வோன் இன்டன்பெர்க்கினுடைய இறப்பிற்குப்பின் அவர் உடலை சுமந்து வந்தப் பெருமை இக்கப்பலுக்குண்டு. ஏப்ரல் 9,1945 முதல் ஏப்ரல் 10, 1945 ஒரே இரவில் ஜெர்மனியின் கீல் பகுதியில் அடைந்த பலத்த வான்தாக்குதலில் மிகுந்த சேதத்திற்குள்ளானது. ஏப்ரல் 25, 1945 ல் படைப்பிரிவில் இருந்து விலக்கப்பட்டு மே 3 ல் துண்டுதுண்டாக சிதைக்கப்பட்டது.

மேற்கோள்கள்

நீர்மூழ்கிக் கப்பல்கள்
செருமனி
பிலிம்பேர் விருதுகள்

பிலிம்பேர் விருதுகள் (Filmfare Awards) என்பது 1954 ஆம் ஆண்டு முதல்  பிலிம்பேர்  என்ற இதழால் இந்தி மொழி திரைப்படத் துறையை சார்ந்த நடிகர்கள் மற்றும் தொழில்நுட்ப கலைஞர்களை கௌரவிக்கும் விதமாக வழங்கப்படும் ஒரு பிரபலமான விருது விழா ஆகும்

இது ஆரம்பத்தில் கிளேயார் விருதுகள் என்ற பெயரில் பிலிம்பேர் இதழாசிரியரின் பெயரில் வழங்கப்பட்டு வந்தது. இவ்விருதுகளுக்கான திரைப்படங்களை பொதுமக்களின் வாக்கெடுப்பு, திரைப்பட நிபுணர்களைக் கொண்ட குழுவின் பரிந்துரை ஆகிய இரு முறைகளைக் கொண்டு தேர்ந்தெடுக்கப்படுகின்றன. மொத்தம் 31 விருதுகள் வழங்கப்படுகின்றன. 2000 ஆம் ஆண்டு முதல் விருது வழங்கும் விழாவின் பதிப்பு சோனி என்ற தொலைக்காட்ச்சியில் ஒளிபரப்பு செய்யப்பட்டது. அதன் பிறகு 2018 ஆம் ஆண்டு முதல் கலர்ஸ் என்ற தொலைக்காட்சியில் ஒளிபரப்பாகி வருகின்றது. 65 வது பிலிம்பேர் விருதுகள் நிகழ்வு 2020 பிப்ரவரி 16 ஆம் தேதி குவகாத்தியின் சருசஜாய் ஸ்டேடியத்தில் நடைபெற்றது.

பிலிம்பேர் விருதுகள் பெரும்பாலும் இந்தி திரைப்படத் துறையின் அமெரிக்காவில் உள்ள அகாதமி விருதுகளுக்கு சமமானவை என்று குறிப்பிடப்படுகின்றன. 1990 களின் நடுப்பகுதி வரை, மும்பையில் பல விருதுகள் வழங்கும் வரை பிலிம்பேர் விருதுகள் பாலிவுட்டில் முதன்மையான மற்றும் மிகவும் அங்கீகரிக்கப்பட்ட விருதுகளாக இருந்தன. ஆனால் 2000களில் இருந்து பார்வையாளர்களிடம் மிகமோசமான எதிர்மறை கருத்துக்களை பெற்று வருகின்றது.

இதன் பிரிவாக தென்னிந்திய பிலிம்பேர் விருதுகள், பிலிம்பேர் மராத்தி விருதுகள், கிழக்கு பிலிம்பேர் விருதுகள் போன்ற திரைத்துறைகளுக்கு விருதுகள் வழங்கப்பட்டு வருகின்றது.

மேற்கோள்கள்

வெளி இணைப்புகள்
 Filmfare Awards Winners (1953-2018)
 Filmfare Awards 2016
 Filmfare Awards 2017
 Filmfare Awards 2018
 Filmfare Short Film Awards
 Filmfare Awards South 2017
 Filmfare Awards East 2017
 Filmfare Awards Punjabi 2017
 Filmfare Awards 2017 Winners
List of Filmfare Award Winners and Nominations, 1953–2005

 
 
பாலிவுட் திரைப்பட விருதுகள்
புட்டி

புட்டி (  )  ஒரு  இலவச மற்றும் திறந்தமுனையம் போன்ற, தொடர் கன்சோல மற்றும் நெட்வொர்க் கோப்பு பரிமாற்ற பயன்படுகின்றது. இது SCP, SSH, டெல்நெட், rlogin மற்றும் மூல சாக்கெட் இணைப்பு உள்ளிட்ட பல பிணைய நெறிமுறைகளை ஆதரிக்கிறது. இது ஒரு தொடர் குதையுடன் இணைக்கப்படலாம் . "புட்டி" என்ற பெயருக்கு அதிகாரப்பூர்வ அர்த்தம் எதுவும் இல்லை.

புட்டி முதலில் மைக்ரோசாப்ட் விண்டோஸிற்காக எழுதப்பட்டது, ஆனால் இது வேறு பல இயக்க முறைமைகளுக்கு பயன்படுகின்றது .  மற்றும் , சில யூனிக்ஸ் போன்ற தளங்களுக்கு அதிகாரப்பூர்வ நுழைப்பான்களாக கிடைக்கின்றன, மேலும் சிம்பியன், விண்டோஸ் மொபைல் மற்றும் விண்டோஸ் தொலைபேசி போன்ற தளங்களுக்கு அதிகாரப்பூர்வமற்ற நுழைப்பான்களாக பங்களிக்கின்றது.

புட்டி சைமன் டாதம் என்ற பிரித்தானிய புரோகிராமரால் முதன்மையாக எழுதப்பட்டது மற்றும் பராமரிக்கப்படுகிறது.

புட்டியின் உருவாக்கம் 1998 ஆம் ஆண்டின் பிற்பகுதியில் தொடங்கியது,

குறிப்புகள்

வெளி இணைப்புகள் 

 

சிம்பியன் மென்பொருட்கள்
பல்லியக்குதள கட்டற்ற மென்பொருட்கள்
மீத்தைல் ஐசோசயனேட்டு

மீத்தைல் ஐசோசயனேட்டு அல்லது மெத்தில் ஐசோசயனேட்டு (Methyl isocyanate) கரிம வேதியியல் பிணைவின் C2H3NO என்னும் மூலக்கூறு வாய்பாட்டுடன், H3C-N=C=O என்ற மூலக்கூறு அமைப்புடன் கூடிய ஒரு வேதிப் பொருளாகும். இணையானப் பெயர் ஐசோசையனேட்டோ மீத்தேன், மீத்தைல் கார்பைல்அமைன் இதை எம் ஐ சி (MIC) என்கின்றனர். 1888 ஆம் ஆண்டு ஈஸ்டர் லிருந்து (ஐசோ சயனிக் அமிலம்) கண்டுபிடிக்கப்பட்டது. மீத்தைல் ஐசோ சயனேட்  ஒரு கார்பமேட் (carbamate)(கார்பிக் காடி) பூச்சிக்கொல்லி மருந்தாகும். ரப்பர் மற்றும் பசைப் பொருட்கள் தாயாரிக்க துணை வேதிப் பொருளாகப் பயன்படுகிறது. மனிதர்களின் நலத்திற்கு ஊறுவிளைவிக்கக்கூடிய மிகவும் அதிக நச்சுத்தன்மைக் கொண்ட  இவ் வேதிப்பொருள் போப்பால் பேரழிவுக்குக் காரணமாக விளங்கி 4,000 பேர்களை வளிமக் கசிவு நிகழ்ந்தவிடத்திலேயே உயிரிழக்கச் செய்தது.  மொத்த உயிரிழப்புகள் 17,000 க்கும் மேற்பட்டோர் என்பது குறிப்பிடத்தக்கது..

அடிக்குறிப்புகளும் மேற்கோள்களும் 

சமசயனேட்டுகள்
நுரையீரல் முகவர்கள்
போபர்ஸ் ஊழல்

போபர்ஸ் அவதூறு (Bofors Scandal) இந்தியாவில் 1980 இல் நிகழ்ந்த மிக முக்கிய பீரங்கி பேர ஊழல் குற்றச்சாட்டு நிகழ்வாகும். இந்தியாவிற்காக போபர்சு நிறுவனத்திடம் இருந்து வாங்கிய 155 மிமீ  பீரங்கிகள் (குட்டையான பீரங்கி வண்டி - howtzer) வாங்கியதில் தனிப்பட்ட இலாபம் அடைந்ததாக குற்றம் சாட்டப்பட்டது. இதில் சம்பந்தப்பட்டவராக முன்னாள் பிரதமர் இராஜிவ் காந்தி மீது குற்றம் சுமத்தப்பட்டது. இதன் காரணமாக அவரும் அவருடைய இந்திய தேசிய காங்கிரஸ் கட்சியும் 1989 தேர்தலில் தோல்வியைக் கண்டது.

இந்த அவதூறு குற்றச்சாட்டின் இந்திய மதிப்பு 64 கோடி இந்திய ரூபாய்களாகும்.

இந்த வழக்கு வெளிச்சத்துக்கு வருவதற்கு காரணமாக இருந்தவர் அப்பொழுது இந்திய பாதுகாப்புத்துறை அமைச்சராக பொறுப்பு வகித்த வி. பி. சிங். இது பத்திரிகைகளில் சித்ரா சுப்பிரமணியம் மற்றும் என். ராம் போன்ற பத்திரிகையாளர்களால்  இந்து மற்றும் இந்தியன் எக்ஸ்பிரஸ் நாளிதழ்களின் மூலம் வெளியானது.

இந்த ஊழலுக்கு இடைத்தரகராக செயல்பட்டவர் இத்தாலியத் தொழிலதிபரான ஒத்தோவியோ குவாத்ரோச்சி. இவர் இராஜிவ் காந்திக்கு மிக நெருக்கமானவர்.

இதன் வழக்கின் விசாரணை நடந்து கொண்டிருக்கையில் இராஜிவ் காந்தி மே 21, 1991 அன்று படுகொலை செய்யப்பட்டார்.

மேற்கோள்கள்

இந்தியாவில் ஊழல்
குற்றப் புலனாய்வு
பண்டங்களின் கதை

பண்டங்களின் கதை (The Story of Stuff, த இசுடோரி ஒஃப் இசுடஃப்) என்பது நுகர்வுப் பண்பாட்டை விமர்சிக்கும் ஒரு விபரணப் படம். இத்திரைப்படம் 20 நிமிடம் நீளம் ஓடக்கூடியது. இந்தப் படத்தை அன்னி லெனார்டு என்பவர் விபரணம் செய்தார். இந்தப் படத்தை இணையத்தில் இலவசமாகப் பாக்கலாம். இதனை 4 மில்லியன் நபர்கள் இதுவரை பார்த்துள்ளதாக தளம் தெரிவிக்கிறது.

உள்ளடக்கம் 
இப் படம் தற்போதைய மனித பொருளாதாரச் செயற்பாட்டை ஐந்து பிரிவுகளாகப் பிரிக்கிறது. அவை:
 Extraction - பிரித்தெடுத்தல்
 Production - உற்பத்தி
 Distribution - விநியோகித்தல்
 Consumption - நுகர்வு
 Disposal - கழிவாக்கல்

இந்த நேரிய செயற்பாடு பேண தாகாதது என்றும். இது திட்டமிட்டு மக்களின் மீது திணிக்கப்பட்டது என்றும் இப்படம் கூறுகிறது. பொருட்களைக் கழிவாக்காமல், ஒரு சுழற்சி முறை பொருளாதரமே பேணத்தகுந்தது என்றும் இப் படம் எடுத்துரைக்கிறது.

இயற்கை வழங்கள் சுரண்டப்படல், சூழல் மாசுறல், மனித விரக்தி ஆகியவை 1950 களின் பின்னர் அறிமுகப்படுத்தப்பட்ட நுகர்வுப் பண்பாட்டால் அதிகரித்து வருகிறது என்கிறது. 
சில கருத்துரைகள்:
 அளவுக்குமீறி மீன்பிடித்தால் பெரும்பாலான மீன்பிடி பகுதிகளில் மீன்கள் இல்லை. 
 உற்பத்தி நிறுவனம் கழிவுகளை இலவசமாக சூழலில் விடுவதால் (எ.கா: வேதியியல் கழிவுகள், மாசு வாயுக்கள்), ஒரு பொருளின் உண்மையான உற்பத்திச் செலவு ஈடுசெய்யப்படுவதில்லை (externalized costs).
 ஒரு கணினியின் micro processor உம் இயங்கு தளமும் பழசாகிவிடும். பயனர்கள் அதை மட்டும் இன்றைப்படுத்தாமல் கணினியை முழுவதுமாக எறிந்துவிட்டு, புதிசு வாங்குகிறார்கள். இது வீண்செலவு, கழிவு.
 planned obsolescence, perceived obsolescence
 ஐக்கிய அமெரிக்காவின் 50% வரி வருமானம் படைத்துறைக்கு செலவிடப்படுகிறது.

விமர்சனம் 
 இயற்கை வளங்களை திறனாக பயன்படுத்துவதில் தொழில்நுட்பம் ஒரு முக்கிய பங்கு வகிக்கிறது. தொழில்நுட்பத்தை ஒரு முக்கிய கூறாக இப் படம் கருத்தில் கொள்ளவில்லை. 
 ஒரு பொருளை பெரும் தொகையில் உற்பத்தி செய்யும் பொழுது, அப்பொருளின் விலை குறைகிறது. அது குறைந்த விலைக்கு ஒரு காரணாமக இருக்கலாம். இந்த குறிப்பு பதிவு செய்யப்டவில்லை. 
 வணிக நிறுவனங்களை குற்றவாளிகளாகவும், சமூகத்தை அப்பாவிகளாகவும் சித்தரிக்கிறது.

வெளி இணைப்புகள் 
 Documentary web site
 Story Of Stuff , referenced and annotated script by Annie Leonard.
 Fact Sheet

மேற்கோள்கள்

ஆவணத் திரைப்படங்கள்
ஆங்கிலத் திரைப்படங்கள்
நடுநிலை நாடு

ஒரு குறிப்பிட்ட போரின் போது சண்டையிடும் இரு தரப்புகளுடன் சேராமல் நடுநிலை வகிப்பதாக அறிவிக்கும் நாடு நடுநிலை நாடு என்று வழங்கப்படும். சண்டையில் பங்குபெறா நாடுகளுக்கும் நடுநிலை நாடுகளுக்கும் வேறுபாடு உண்டு. சண்டையிடுபவர்களுள் ஒரு தரப்பினை ஆதரித்தாலும், நேரடியாகவோ மறைமுகமாகவோ போரில் ஈடுபடாத நாடு நடுநிலை நாடு கிடையாது.

1907ம் ஆண்டு கையெழுத்தான ஹாக் சாசனத்தின் ஐந்தாவது மற்றும் பதின்மூன்றாவது பிரிவுகளில் நடுநிலை வகிக்கும் நாடுகளின் கடமைகளும் உரிமைகளும் வரையறுக்கப்பட்டுள்ளன. குறிப்பிட்ட போர்கள் நடைபெறும் காலத்தில் மட்டுமல்லாது நிரந்தரமாக நடுநிலை வகிக்க நிர்பந்திக்கப்படும் (பன்னாட்டு உடன்படிக்கைளின் மூலம்) நாடுகளும் உள்ளன. போர்க்காலத்தில் நடுநிலை மிகத் தெளிவாக வரையறுக்கப்பட்டுள்ளது. நடுநிலை கோரும் நாடு, அதனை பிற நாடுகள் ஏற்கவேண்டுமெனில் பல குறிப்பிட்ட நிபந்தனைகளுக்கு உட்பட வேண்டும். வெளியுறவுக் கொள்கைகளில் நடுநிலை, அணி சேராமை, ஆயுதமேந்திய நடுநிலை ஆகிய கொள்கைகள் வெவ்வேறாகக் கருதப்படுகின்றன. வெறும் நடுநிலை வகிக்கும் நாடு குறிப்பிட்ட சில காலத்துக்கோ, போர்களுக்கோ எத்தரப்பிலும் இணையாது. அணி சேரா நாடென்பது எந்த ராணுவ, அரசியல்க் கூட்டணிகளிலும் சேராமல் செயல்படும் நாடு. ஆயுதமேந்திய நடுநிலையென்பது, போருக்குத் தயாராகவும், தன்னை யாரேனும் தாக்கும் பட்சத்தில் நடுநிலையைக் கைவிடும் கொள்கையைக் கொண்டுள்ள நாட்டின் நிலையைக் குறிக்கும்.

தற்பொழுது நடுநிலை அமைப்பில் அங்கம் வகிக்கும் நாடுகள்

மேற்கோள்கள்

நாடுகள்
உமர் முக்தார்

ஒமர் முக்தார் (Omar Mukhtar, 1858 -  செப்டம்பர் 16, 1931) மினிபா எனும் பழங்குடி இனத்தைச்சார்ந்த இவர் லிபியாவில் பார்குவா எனும் சிறிய கிராமத்தில் பிறந்தார். 1912 ஆம் ஆண்டில் இருந்து 20 ஆண்டுகளாக லிபியாவில் இத்தாலியரின் ஆதிக்கத்துக்கு எதிராகப் போராடியவர். இவர் இத்தாலியர்களால் கைது செய்யப்பட்டு 1931 இல் தூக்கிலிடப்பட்டார்.

சிறு வயது வாழ்க்கை 
16ஆம் வயதை எட்டுகையில் இவரது தந்தை காலமானார். இவருடைய மாமனார் ஹுசைன் எல் கரியானி (Hussein El Gariani) யின் பராமரிப்பில் வளர்ந்தார். அப்த் அகாதிர் போடியா (Abd Akader Bodia) இவருக்கு குர்ஆன் ஓதிக் கொடுத்தார்.

1912 ல் இத்தாலி லிபியாவை துருக்கியிடமிருந்து கைபற்றியது. அது முதல் இத்தாலி சுமார் சுமார் 20 வருடங்களுக்கும் மேலாக இத்தாலியின் காலணி ஆதிக்கத்தின் கீழ் லிபியா இருப்பதை விரும்பாத முக்தார் அவ்வாட்சியை எதிர்க்க எதிர்ப்பு இயக்கம் நடத்தி அதன் தலைவராக களம் கண்டவர். ஒமர் தன் எதிர்ப்பு இயக்கத்தை ஒழுங்கு படுத்தப்பட்ட, தீரமிக்க மற்றும் சீர்மிக்க இயக்கமாக வழிநடத்தி இத்தாலியை எதிர்த்தார்.

இத்தாலி- துருக்கி யுத்தம் 

1911- ஒக்டோபர் மாதம் இத்தாலி- துருக்கி யுத்த காலம் அது. அட்மிரல் லுயிஜி பராவெல்லி (Luigi Faravelli) யின் தலைமையில் சென்ற இத்தாலிய கடற்படை அணி லிபிய கரையோர கிராமத்தைக் கைப்பற்றியது.
“லிபியர்களே! உடனடியாக சரணடையுங்கள். இல்லையேல் திரிப்போலி நகரைத் துவம்சம் செய்துவிடுவோம்.” என அட்மிரல் பராவெல்லி பொறி தெறிக்க முழங்கினார்.

லிபியர்கள் சரணடையவில்லை. மாறாக, தலைநகரைவிட்டு வேறிடங்களுக்கு ஓடி மறைந்தனர். விளைவு 3 நாட்களாக முசோலினியின் படை திரிப்போலியின் மீது குண்டு மாரி பொழிந்தது. திரிப்போலிடேனியன்ஸ் (Tripolitanians) என்ற பெயரில் ஒரு புது பிரகடனத்தை இத்தாலி வெளியிட்டது.

இத்தாலிக்கும் லிபியாவுக்குமிடையே உக்கிரப் போர் மூண்டது. தமது நாட்டு பாலைவனப் புவியியல் அமைப்பைப் பற்றி நன்கு பரிச்சயமுள்ளவர் உமர் முக்தார். அந்த அறிவைப் பயன்படுத்தி இத்தாலிக்கெதிராகப் போர்புரியும் உத்திகளைத் தன் படை வீரர்களுக்குக் கற்றுக் கொடுத்தார்.
அன்று உலகில் மிகவும் பலம் பொருந்திய ஒரு அணியாக பெனிட்டோ முசோலினி (Benito Mussolini) படை விளங்கியது. எனினும், பாலைவனப் புவியியலை அவர்கள் புரிந்துகொள்ள முடியாமல் தடுமாறினர்.

ஒமர் முக்தார் தொழில் ரீதியாக குரானை போதிக்கும் ஆசான். ஆனாலும் மிகச்சிறந்த கொரில்லா முறை போர்தந்திரவாதியாக விளங்கினார். தன் இயக்கத்தினருக்கு இவரே ஆசானாக இருந்து கொரில்லா போர் முறையை பயிற்றுவித்தார். பாலைவனங்களில் போர் புரியும் தந்திரங்களையும் அறிந்தவர். பல நேரங்களில் இத்தாலியப் படையை தாக்குதலினால் நிலைகுலையச் செய்திருக்கின்றார். இருப்பினும் 1931ம் ஆண்டு செப்டம்பர் 11ம் திகதி பாசிஸ இத்தாலிப் படையினரால் உமர் முக்தார் சுற்றிவளைக்கப்பட்டு கைது செய்யப்பட்டார். இதனால் 20 ஆண்டுகாலம் தொடர்ந்த போர் முடிவுக்கு தளர்ந்தது  இறுதியில் இத்தாலியப் படைகளால் சிறைப்பிடிக்கப்பட்டு மரணதணைடனை விதிக்கப்பட்டு தூக்கிலிடப்பட்டார்.

பதிவுகள் 
ஒமர் முக்தார் கைது செய்யபட்டு தண்டனையை எதிர்நோக்கியிருந்தபொழுது எடுக்கப்பட்ட புகைப்படம் இத்தாலி நாட்டுக்கெதிராக லிபியா மக்களைக் கிளர்ந்தெழச் செய்தது. இவருடைய வாழ்க்கை வரலாறு  மற்றும் போராட்டங்களைச் சித்தரிக்கும் விதமாக ஆங்கிலத் திரைப் படம் ஒமர் முக்தார் என்ற பெயரில் 1980 களில் வெளியிடப்பட்டது. மக்களிடையே அத்திரைப்படம் மகத்தான வரவேற்பைப் பெற்றது என்பது குறிப்பிடத்தக்கது.

மேற்கோள்கள்

ஆப்பிரிக்க விடுதலைப் போராளிகள்
1931 இறப்புகள்
லிபிய மக்கள்
1858 பிறப்புகள்
பழைய மாணவர்

பழைய மாணவர் அல்லது முன்னாள் மாணவர் (alumnus, alumni) என்பவர், முன்னாட்களில் பயின்ற கல்லூரி மாணவர்களையும், முன்னாட்களில் பயின்ற பள்ளி மாணவர்களையும் குறிக்கும் சொல். பல மாணவர்கள் கல்லூரி முடிந்த பின்பும் தொடர்பில் இருப்பர். பலர் அமைப்பு நோக்கிலும் செயற்படுவர். 

தமிழகத்தில் பல பள்ளி, கல்லூரிகளில் முன்னாள் மாணவர் சங்கம் என்ற அமைப்பு இயங்கி வருகிறது. இவ்வமைப்புகள் தம்முடைய முன்னாள் மாணவர்களையும் இந்நாள் மாணவர்களையும் இணைக்கும் பொருட்டு செயல்பட்டு வருகிறது. இது மட்டுமின்றி ஆண்டுக்கு ஒரு முறையோ அல்லது தேவைப்படும்போதோ இவ்வமைப்புகளின் கூட்டம் கூட்டப்பெற்று, அந்த ஆண்டில் நடைபெற்ற பணிகள், அடுத்த ஆண்டு செயல்படுத்த வேண்டிய மாணவர்களுக்கு நன்மை பயக்கும் திட்டங்கள் போன்றவற்றைப் பற்றிய கலந்துரையாடல் நடைபெறும்.

மேற்கோள்கள் 

கல்விச் சொல்லியல்
இராபின் ஊட்

இராபின் ஊட் அல்லது ராபின் ஹூட் (Robin Hood) ஆங்கில நாடோடிக்கதைகளின் மூலப்பிரதியே இந்த ராபின் உட் கதை.இது இடைக்காலங்களில் உருவாகியக் கதை. ஏழைகளின் பங்களான் எனப்படும் இவன் பெருஞ்செல்வந்தர்களின் செல்வங்களை முறையற்ற வகையில் களவாடி அவற்றை ஏழைகளுக்குப் பகிர்ந்தளித்து வாழ்வு நடத்தியவனின் கதை.

உண்மை நிகழ்வாக கூறுவதற்கான வரலாற்று ஆதாரங்கள் எதுவும் இல்லை.

இக்கதையைத் தழுவி பலத் திரைப்படங்கள் , தொலைக்காட்சித் தொடர்கள், மற்றும் நாடகங்கள் மக்களின் ரசனைக்கு ஏற்ப இன்றளவும் நடத்தப்பட்டு வருகின்றன. 

இக்கதையின்படி இவன் வாழ்ந்த இடமாகக் கூறப்படும் இடம் லாக்ஸ்லே, (லாக்ஸ்லே வின் இளவரசன்) நாட்டிங்காம் அரண்மணை அருகில் நடந்தவையாகக் கதைகளில் கூறப்பட்டுள்ளது. கதையின்படி வாழ்ந்த காலம் 16 ம் நூற்றாண்டாக இருக்கலாம் மறைந்தது 17 அல்லது 18 ம் நூற்றாண்டாக இருக்லாம் என கருதப்படுகின்றது. 

தமிழ்த் திரைப்படங்களில் இது போன்ற ஏழைப்பங்காளானாக வரும் கதாபாத்திரங்களுக்கு ராபின் உட் என்னும் அடைமொழியுடன் கூடிய பெயர்களை வைப்பதுண்டு. உதாரணம் நான் சிகப்பு மனிதன்.

மேற்கோள்கள்

ஆங்கில இலக்கியம்
இராபின் ஊட் கதை மாந்தர்கள்
சுதுமலை

சுதுமலை (Suthumalai) இலங்கையின் வடக்கே யாழ்ப்பாண மாவட்டத்தில் அமைந்துள்ள ஒரு ஊராகும். இது யாழ் நகரிலிருந்து 6 கிலோ மீட்டர் தொலைவிலுள்ளது. இதன் எல்லைகளாக உடுவில், இணுவில், மானிப்பாய், தாவடி ஆகிய ஊர்கள் அமைந்துள்ளன. 2012 கணக்கெடுப்பின்படி, இங்கு 3,770 பேர் வாழ்கின்றனர். 

இந்தக் கிராமத்தில் புகழ்பெற்ற சுதுமலை புவனேசுவரி அம்மன் கோயில் உட்படப் பல சைவக் கோவில்கள் உள்ளன. சிந்மய பாரதி வித்தியாலயம் மற்றும் இரு அரசினர் பாடசாலைகளையும் கொண்டமைந்துள்ளது. இதில் சிந்மய பாரதி வித்தியாலயம் ஆனது 1882 ஆம் ஆண்டு, சிந்மய பிள்ளை என்னும் வள்ளலினால் சைவப் பிள்ளைகளுக்காக கட்டப்பட்டதாகும். இந்த ஊரில் எழில் கொஞ்சும் வயல்களும் குளங்களும் காணப்படுகின்றன.

சுதுமலையில் 1987 ஆகத்து 4 அன்று தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் ஒரு இலட்சத்திற்கும் மேற்பட்ட மக்களிடம் உரையாற்றி புலிகளின் நிலைப்பாட்டை விளக்கினார். இலங்கை தமிழ் தேசியவாதத்தில் இந்த "சுதுமலைப் பிரகடனம்" ஒரு வரலாற்றுத் திருப்புமுனையாகும்.

இங்குள்ள கோவில்கள்
அவற்றுள் சில:
சுதுமலை புவனேசுவரி அம்மன் கோயில்
சுதுமலை சிவன் கோயில்
சுதுமலை முருகமூர்த்தி கோயில்
சுதுமலை வடக்கு ஈஞ்சடி ஞானவைரவர் கோவில்
சுதுமலை தெற்கு எச்சாட்டி வைரவர் ஆலயம்

சுதுமலையின் புகழ் பூத்தோர்
 ஆ. வி. மயில்வாகனம், கல்வியாளர்
 சோ. கிருஷ்ணராஜா, மெய்யியலாளர், வரலாற்றாளர்
 ஐ. சாந்தன் - ஈழத்து எழுத்தாளர்

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
தமிழக மக்களவைத் தொகுதிகள்

தமிழ்நாட்டில் 39 மக்களவைத் தொகுதிகள் உள்ளன.

14வது மக்களவையில் இருந்த தொகுதிகள்

தொகுதி மறுசீரமைப்பு 
15வது மக்களவைக்கான தேர்தல், தொகுதி மறுசீரமைப்பு செய்யப்பட்டு நடத்தப்பட்டன. இதன்படி தமிழகத்தில் 13 தொகுதிகள் நீக்கப்பட்டு, 13 புதிய தொகுதிகள் சேர்க்கப்பட்டன. எனவே தமிழ்நாட்டில் மொத்தமுள்ள மக்களவை தொகுதிகளின் எண்ணிக்கை 39 என்பதில் மாற்றமில்லை. தனித் தொகுதிகளாக இருந்த சில தொகுதிகள் பொதுத் தொகுதியாகவும், பொதுத் தொகுதியாக இருந்த சில தொகுதிகள் தனித் தொகுதிகளாகவும் மாற்றப்பட்டன.

நீக்கப்பட்ட தொகுதிகள் 
. செங்கல்பட்டு, 
. திருப்பத்தூர், 
. வந்தவாசி, 
. திண்டிவனம், 
. ராசிபுரம், 
. திருச்செங்கோடு, 
. கோபிசெட்டிபாளையம், 
. பழனி, 
. பெரியகுளம், 
. புதுக்கோட்டை, 
. சிவகாசி, 
. திருச்செந்தூர், 
. நாகர்கோவில்.

புதிதாக உருவாக்கப்பட்ட தொகுதிகள் 
. திருவள்ளூர், 
. காஞ்சீபுரம்,
. திருவண்ணாமலை, 
. ஆரணி, 
. விழுப்புரம், 
. கள்ளக்குறிச்சி, 
. நாமக்கல், 
. ஈரோடு, 
. திருப்பூர், 
. தேனி, 
. விருதுநகர், 
. தூத்துக்குடி, 
. கன்னியாகுமரி.
கடலூர்
திண்டுக்கல்
அரக்கோணம்
திருச்சி
தஞ்சாவூர்
நீலகிரி
ராமநாதபுரம்
திருநெல்வேலி
சிவகங்கை
பொள்ளாச்சி
கோயம்புத்தூர்

தனித் தொகுதிகள் 
. திருவள்ளூர், 
. காஞ்சிபுரம், 
. விழுப்புரம், 
. நீலகிரி, 
. சிதம்பரம், 
. நாகப்பட்டினம், 
. தென்காசி ஆகியவை தனித் தொகுதிகளாகும்.

தொகுதி மறுசீரமைப்புக்கு பின் அமைந்த மக்களவைத் தொகுதிகள் 
2009 தேர்தலில் (15வது மக்களவை) இருந்து இத்தொகுதிகள் நடைமுறைக்கு வருகின்றன.

2019இல் நடந்த 17வது நாடாளுமன்ற தேர்தலில் வெற்றி பெற்ற தற்போதைய நாடாளுமன்ற உறுப்பினர்கள் பட்டியல் கீழே கொடுக்கப்பட்டுள்ளது.

இதில் கன்னியாகுமரி நாடாளுமன்ற தொகுதிக்கு 2021-ஆம் ஆண்டு இடைத்தேர்தலில் வெற்றி பெற்ற வேட்பாளரின் பெயரும் கீழே உள்ளது.

குறிப்பு:
(23)
(8)
(2)
(2)
(1)
(1)
(1)

மேற்கோள்கள் 

தமிழக மக்களவைத் தொகுதிகள்
தமிழ்நாட்டில் தேர்தல்கள்
கா. மு. ஷெரீப்

கவி கா. மு. ஷெரீப் (ஆகஸ்ட் 11, 1914 - ஜூலை 7, 1994) தமிழ்த்தேசியர், தமிழ்த் திரைப்படப் பாடலாசிரியர், கவிஞர், விடுதலைப் போராட்ட வீரர்.

வாழ்க்கைச் சுருக்கம்
கவி கா.மு.ஷெரீப் தமிழ்நாட்டில் திருவாரூர் மாவட்டத்தில் கொரடாச்சேரி அருகில் உள்ள அபிவிருத்தீஸ்வரம் என்ற ஊரில் காதர்சா ராவுத்தர் என்பவருக்கும், முகம்மது இபுறாகீப்பாத்தம்மாள் என்பவருக்கும் ஒரே பிள்ளையாகப் பிறந்தார்.

இவர் ஒளி, தமிழ் முழக்கம், சாட்டை, ஆகிய ஏடுகளுக்கு ஆசிரியராக இருந்தார்..

இயல்பிலேயே தமிழ்த்தேசிய உணர்வுடன் திகழ்ந்த கவிஞர் கா.மு.செரீப் அவர்கள், தமிழ்த்தேசத் தந்தை ஐயா ம.பொ.சிவஞானம் தலைமையிலான தமிழரசுக் கழகத்தில், தன்னை இணைத்துக் கொண்டார். 

தமிழரசுக் கழகத்தின் முன்னணிப் போர்வீரராக தமிழ்நாட்டின் எல்லைப் போராட்டங்களில் பங்கேற்றார்.

எழுதியுள்ள நூல்கள்

சிறுகதை நூல்கள் 3, நவீனம் 3, நாடக நூல்கள் 4, இலக்கியக் கட்டுரை நூல் 1, அறிவுரைக் கடித நூல் 1, பயண நூல் 1, கவிதை நூற்கள் 7, குறுங் காவியம் 1, அரசியல் நூல் 3, உரை நூல் சீறாப்புராணம் - 8 பாகங்கள் எனப் பல நூல்களை எழுதி வெளியிட்டுள்ளார்.

சிறுகதைகள் 
காதல் வேண்டாம் – கதைகள்                                                  
காதலும் கடமையும் – கதைகள்

கவிதைகள் 
ஒளி - முதற் கவிதை நூல் . (1946) 
இன்றைய சமுதாயம் (கவிதை) 
மச்சகந்தி (குறுங்காவியம்) 
ஆன்மகீதம் (கவிதை)
கவி கா.மு.ஷெரீப் கவிதைகள்

நாடகம் 
புலவர் புகழேந்தி (இலக்கிய நாடகம்)
புது யுகம் – நாடக நூல்

பிற  நூல்கள் 
தஞ்சை இளவரசி – சீதக்காதி நூல் வெளியீட்டகம்
நல்ல மனைவி – சீதக்காதி நூல் வெளியீட்டகம்
வள்ளல் சீதக்காதி வரலாறு – சீதக்காதி நூல் வெளியீட்டகம்
விதியை வெல்வோம் – சீதக்காதி நூல் வெளியீட்டகம்
கண்ணகியின் கனவு (இலக்கியக் கட்டுரைகள்)
தமிழரின் சமயநெறி
விபீஷணன் வெளியேற்றம்
வீரன் செண்பகராமன் வரலாறு
களப்பாட்டு
கவி கா.மு.ஷெரீப் தலையங்கங்கள் (1948 முதல் 1956 வரை)
பொது சிவில் சட்டம் பொருந்துமா?
தமிழரசுக் கழகம் ஏன் வந்தது? என்ன சொல்கிறது?  
தமிழரசில் முஸ்லிம்கள் – கட்டுரை                                                                 
இலக்கியத்திலும் பித்தலாட்டமா? – கட்டுரை                           
முஸ்லீம் லீக் தேவைதானா? – கட்டுரை                                         
தி.மு.க. நாடாளுமா?  – கட்டுரை
 கலைஞர் 63

இஸ்லாமிய நூல்கள்
பல்கீஸ் நாச்சியார் காவியம்
நபி தம் பேரர்
ஆயிஷா நாச்சியார் பிள்ளைத்தமிழ்
இஸ்லாமும் ஜீவகாருண்யமும்
கிழக்கிலுள்ள பிறைக்கொடி நாடு
இறைவனுக்காக வாழ்வது எப்படி? – சீதக்காதி நூல் வெளியீட்டகம்
இறையருள் வேட்டல்
பத்ர் போரின் பின் விளைவுகள்
சீறாப்புராணம் சொற்பொழிவு
இஸ்லாம் இந்து மதத்திற்கு விரோதமானதா? – சீதக்காதி நூல் வெளியீட்டகம்

திரைப்படப் பாடல்கள்
 ”ஏரிக்கரையின் மேலே போறவளே பொன் மயிலே…!”
 ”இருக்கும் இடத்தை விட்டு இல்லாத இடத்திலெல்லாம் விருப்புடன் தேடிடுவார் ஞானத்தங்கமே” ([[பணம் பந்தியிலே
 அன்னையைப் போல் ஒரு தெய்வமில்லை – அவள் அடி தொழ மறப்பவர் மனிதரில்லை, மண்ணில் மனிதரில்லை - அன்னையின் ஆணை
 சிட்டுக்குருவி சிட்டுக்குருவி சேதி தெரியுமா !- டவுன் பஸ்
 ஏரிக்கரை கரையின் மேலே - முதலாளி 
 வானில்முழுமதியைக்கண்டேன் - சிவகாமி 
 உலவும் தென்றல் காற்றினிலே - மந்திரிகுமாரி 
 வாழ்ந்தாலும் ஏசும் தாழ்ந்தாலும் ஏசும் - நான் பெற்ற செல்வம் 
 ஒன்று சேர்ந்த அன்பு மாறுமா ? - மக்களைப் பெற்ற மகராசி
 பணம் பந்தியிலே குணம் குப்பையிலே -

மேற்கோள்கள்

வெளி இணைப்புகள்
 கவி கா.மு.ஷெரீப் வலைத்தளம்

தமிழ்த் திரைப்படப் பாடலாசிரியர்கள்
தமிழக எழுத்தாளர்கள்
தமிழகக் கவிஞர்கள்
1914 பிறப்புகள்
1994 இறப்புகள்
கலைமாமணி விருது பெற்றவர்கள்
நாட்டுடைமை நூல்களின் ஆசிரியர்கள்
திருவாரூர் மாவட்ட நபர்கள்
சென்ட்ராகந்தைடீ

சென்ட்ராகந்தைடீ (Centracanthidae), பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இவை கிழக்கு அத்திலாந்திக்கிலும், நடுநிலக் கடல் பகுதிகளிலும் வாழ்கின்றன. குதத் துடுப்புக்கள் மூன்று கூரான முட்களைக் கொண்டவை.

இனங்கள்
இக் குடும்பத்தில் இரண்டு பேரினங்களில் 9 இனங்கள் அடங்கியுள்ளன:
 பேரினம் சென்ட்ராகாந்தசு (Centracanthus)
 சென்ட்ராகாந்தசு சைரசு (Centracanthus cirrus)ராபினெசுக், 1810.
 பேரினம் இசுப்பைக்காரா (Spicara)
 இசுப்பைக்காரா ஆல்ட்டா (Spicara alta)(ஒசோரியோ, 1917).
 இசுப்பைக்காரா ஆசித்திரேலிசு (Spicara australis)(ரீகன், 1921).
 இசுப்பைக்காரா ஆக்சிலாரிசு (Spicara axillaris)(பூலெங்கர், 1900).
 இசுப்பைக்காரா மீனா (Spicara maena)(லின்னேயசு, 1758).
 இசுப்பைக்காரா பிளெக்சுவோசா (Spicara flexuosa) உம் இதே இனத்தைக் குறிக்கும் பெயர்.ராபினெசுக், 1810.)
 இசுப்பைக்காரா மார்ட்டினிக்கசு (Spicara martinicus)(வலென்சியென்னசு, 1830).
 இசுப்பைக்காரா மெலனூரசு (Spicara melanurus)(வலென்சியென்னசு, 1830).
 இசுப்பைக்காரா நிக்ரிகவுடா (Spicara nigricauda)(நோர்மன், 1931).
 இசுப்பைக்காரா இஸ்மாரிசு (Spicara smaris)(லின்னேயசு, 1758).

குறிப்புகள்

இவற்றையும் பார்க்கவும்

 மீன் குடும்பங்கள் பட்டியல்
 பேர்சோய்டீ

உசாத்துணை
 ஃபிஷ்பேஸ்.ஆர்க்

வெளியிணைப்புக்கள்

மீன் குடும்பங்கள்
செவ்வூதா

செவ்வூதா அல்லது கத்தரிப்பூ நிறம் (Purple) என்பது சற்று சிவப்பு கலந்த ஊதா அல்லது நீல நிறம். கத்தரிக்காய்ச் செடியின் பூவின் நிறத்தைக் கொண்டு இது கத்தரிப்பூ நிறமென அழைக்கப்படுகின்றது. ஒளி அலைகளில் செவ்வூதா அல்லது அண்மைய புற ஊதாக் கதிர்கள் என்பது 380-420 நானோமீட்டர் அலைநீளம் கொண்டவை. இவற்றை கண்ணால் பார்ப்பது கடினம். செந்நீலம், ஊதா (violet) என்பனவும் இந்த நிறத்தை ஒத்த நிறங்களாகும்.

இனமான நிறங்கள்
செவ்வூதா அல்லது அண்மைய புற ஊதா என்பது கண்ணால் காண இயலாத நிறம் என்றாலும், சிவப்பு-பச்சை-நீல என்னும் நிற வெளியில், கீழ்க்காணும் மூன்று நிறங்களும் இனமான நிறாமாகும்.

மேற்கோள்களும், அடிக்குறிப்புகளும்

நிறங்கள்
குசராத்து உயர் நீதிமன்றம்

குஜராத் உயர் நீதிமன்றம் குஜராத் மாநில உயர் நீதிமன்றம்  மே 1, 1960 ல் பம்பாய் மறு சீரமைப்பு சட்டம், 1960, ன்படி பம்பாய் மாநிலம் பிரிக்கப்பட்டபொழுது நிறுவப்பட்டது. தலைநகரமான அகமதாபாத்தில் இயங்குகின்றது. இந்த உயர் நீதீமன்றத்தில் பணியாற்றும் நீதிபதிகளின் எண்ணிக்கை 42 ஆகும்.

இந்தி மொழி இந்திய ஒன்றியத்தின் தேசிய மொழியல்ல ஒன்றியத்தின் அலுவல் மொழி மட்டுமே என்ற தீர்ப்பை 2010இல் கொடுத்தது இந்நீதிமன்றமே

மேற்கோள்கள்

இந்திய உயர் நீதிமன்றங்கள்
குஜராத் அரசு
இராசத்தான் உயர் நீதிமன்றம்

இராஜஸ்தான் உயர் நீதிமன்றம்
இராஜஸ்தான் மாநிலத்தில் ஜூன் 21, 1949 இல் இராஜஸ்தான் உயர் நீதிமன்ற அவசர சட்டம், 1949 ன்படி அமைக்கப்பட்டது. இது இராஜஸ்தான் ஜோத்பூரில் அமைந்துள்ளது. இதன் நீதிபதிகளின் எண்ணிக்கை 40 ஆகும்.

இந்நீதிமன்றம் மாகாராஜா சவாய் மான் சிங்கால் 1949 இல் ஜோத்பூரில் துவக்கி வைக்கப்பட்டது. அதன் பிறகு அதன் அமர்வுகள் ஜெய்ப்பூரில் நடத்தப்பட்டன. பின்னர் 1958 இல் கலைக்கப்பட்ட இந்நீதிமன்றம்  மீண்டும் 1977 ஆம் ஆண்டு நிறுவப்பட்டது. இங்கு பணியாற்ற நிர்ணயிக்கப்பட்ட நீதிபதிகளின்  எண்ணிக்கை 40.ஆனால்  பணியாற்றுவதோ 36 நீதிபதிகள் மட்டுமே. தற்பொழுதைய தலைமை நீதிபதியின் பெயர் நீதியரசர் நாராயண் ராய்.

மேற்கோள்கள்

வெளி இணைப்புகள் 
 Rajasthan High Court official website
 List of Justices of Rajasthan High Court
 List of Former Chief Justices of Rajasthan High Court
 List of Former Justices of Rajasthan High Court

இந்திய உயர் நீதிமன்றங்கள்
இராஜஸ்தான் அரசு
குவகாத்தி உயர் நீதிமன்றம்

குவஹாத்தி உயர் நீதிமன்றம் , இந்திய அரசுச் சட்டம், 1935 , அமல்படுத்திய பின்னர் மார்ச் 1, 1948, ல் அமைக்கப்பட்டது. இதன் மூலப் பெயர் அசாம் மற்றும் நாகாலாந்து உயர் நீதிமன்றம் ஆகும். இது 1971 வட கிழக்குப் பகுதிகளின் மறுசீரமைப்புச் சட்டப்படி, குவஹாத்தி உயர் நீதிமன்றம் என்று பெயர் மாற்றம் கண்டது.

இந்த நீதிமன்றம் மிகப் பெரிய நீதிபரிபாலனம் கொண்ட நீதிமன்றமாகச் செயல்படுகின்றது. இதன் நீதிபரிபாலனத்தின் கீழ் அடங்கும் மாநிலங்களாக அசாம், அருணாச்சலப் பிரதேசம்,   நாகாலாந்து, மிசோரம் ஆகியன உள்ளன. இந்நீதிமன்றம் குவஹாத்தியைத் தலைமையகமாகக் கொண்டு செயலாற்றுகின்றது. குவஹாத்தி அசாம் மாநிலத்தின் முன்னாள் தலைநகரமாகும். 

இதன் அமர்வுகள் கோகிமா, அயிஸ்வால் மற்றும் இம்பால் ஆகிய நகரங்களாகும்.

இந்திய உயர் நீதிமன்றங்கள்
அசாம் அரசு
சம்மு மற்றும் காசுமீர் மற்றும் இலடாக்கு உயர் நீதிமன்றம்

ஜம்மு காஷ்மீர் உயர் நீதிமன்றம் - ஜம்மு காஷ்மீர் மாநிலத்தில் ஆகஸ்டு 28, 1943 ல் காஷ்மீர் மாகாராஜா வழங்கியக் காப்புரிமைப் பத்திரத்தின்படி  இந் நீதிமன்றம் நிறுவப்பட்டது. இங்கு நீதிமன்றம் கோடைக்கால நீதிமன்றமாக தலைநகர்  ஸ்ரீநகரிலும், குளிர்கால நீதிமன்றமாக தலைநகர் ஜம்முவிலும் செயலாற்றுகின்றது. இதன் நீதிபதிகளின் எண்ணிக்கை 14 ஆகும்.

இந்திய உயர் நீதிமன்றங்கள்
ஜம்மு காஷ்மீர் அரசு
வெள்ளரி

வெள்ளரி (ஆங்கிலம் : Cucumber) என்பது ஒரு வகைக் கொடி. இதிலிருந்துப் பெறப்படும் வெள்ளரிக்காய் கூட்டாக அல்லது குழம்பாக பயன்படுத்தப்படுகிறது. வெள்ளரி உற்பத்தியில் சீனா முதலிடம் வகிக்கிறது.

பயன்கள் 
மரக்கறி (அவியல்) மற்றும் சாம்பாரில் கூட்டு காய்கறிகளில் ஒன்றாக பயன்படுத்தப்படுகிறது. இதை தவிர வெள்ளரிக்காய் பச்சடியாகவும் உணவில் பயன்படுத்தப்படுகிறது. வெள்ளரிக்காய் பச்சையாக உண்ணவல்லது. உடல் வெப்பத்தைத் தணிக்க வெள்ளரிக்காய் பிஞ்சாக உண்ணப்படுகிறது.

மேற்கோள்கள்

 
கொடிகள்
காய்கறிகள்
இலைக்கோசு

இலைக்கோசு என்பது ஒரு கீரை வகை ஆகும். மேற்குநாடுகளில் இது பெரும்பாலும் பச்சையாக சாலட், கம்பேக்கர் போன்ற உணவு வகைகளில் உண்ணப்படுகிறது.  இது சத்து மிகுந்த உணவாகும்.

கீரைகள்
சூரியகாந்திக் குடும்பம்

மேற்கோள்கள்
வர்ணகுலசிங்கம் முருகதாசன்

வர்ணகுலசிங்கம் முருகதாசன் (Varnakulasingham Murugathasan, டிசம்பர் 2, 1982 - பெப்ரவரி 12, 2009) சுவிட்சர்லாந்தில் ஐக்கிய நாடுகள் அவையின் முன்றலின் முன்பாக 2009, பெப்ரவரி 12 வியாழக்கிழமை இரவு 8:15 தொடக்கம் 9:45 நிமிடம் வரையான நேரத்துக்குள் இன அழிப்பில் இருந்து ஈழத்தமிழ் மக்களைக் காப்பாற்றக்கோரி தீக்குளித்து இறந்தார். இவர், 7 பக்கங்களுக்கு "உலக சமூகத்துக்கு தமிழினத்தின் சார்பில் என் ஆத்மார்த்த வேண்டுகோள்"  என்ற தலைப்பில் ஒரு மரண சாசனம் எழுதி வைத்து விட்டு தீக்குளித்தார்.

இலங்கையின் யாழ்ப்பாண மாவட்டத்தில் துன்னாலை என்ற ஊரைப் பிறப்பிடமாகக் கொண்டவர். புலம் பெயர்ந்து இலண்டனில் வசித்து வந்தவர்.

இலங்கையின் உள்நாட்டுப் போரை எல்லோரினதும் கவனத்திற்கு கொண்டு வருவதற்கு சுவிட்சர்லாந்தின் ஜெனீவா நகரில் உள்ள ஐக்கிய நாடுகள் அவையின் முன்றலில் 2009, பெப்ரவரி 12 தீக்குளித்து மரணமடைந்த முருகதாஸ் விரும்பியிருந்தார் என்று லண்டன் பிபிசி தெரிவித்தது.

ஈகப்பேரொளி முருகதாசனின் இறுதிவணக்கம் பிரித்தானியாவில் மார்ச் 7, 2009 நடைபெற்றது.

இறுதி சாசனம்

முருகதாசனின் இறுதி மரண சாசனக் கடிதம் ஏழு பக்கங்களைக் கொண்ட நீண்ட கடிதம். இக்கடிதத்தில் கூடுதலான பக்கங்கள் அப்பாவி மக்கள் மீதான தாக்குதல்களை கண்டிப்பதோடு, வைத்தியசாலைகள் மீதான தாக்குதல்களுக்கு அதிக முக்கியத்துவம் கொடுத்திருந்தது. உரிமையை காக்க போராடுவதில் என்ன தவறு என்றும் அவர் கேட்டிருந்தார். 'தமிழரின் தாகம் தமிழீழ தாயகம்' என்று கூறி, உண்மைக்காக உயிர் தருவதாக தெரிவித்து தனது மரணசாசனத்தை முடித்திருந்தார்.

இவற்றையும் பார்க்கவும்
 ஈழத்தமிழருக்கு ஆதரவான தீக்குளிப்புகள்

மேற்கோள்கள்

வெளி இணைப்புகள்
 முருகதாசனின் மரண சாசனம்
 முருகதாசனுக்கு முனைவர் நா. கணேசன் அஞ்சலி

அறப் போராளிகள்
ஈழப் போராட்ட ஆதரவுச் செயற்பாடுகள்
1982 பிறப்புகள்
2009 இறப்புகள்
யாழ்ப்பாணத்து நபர்கள்
தமிழீழம் தொடர்பாக தீக்குளித்து இறந்தவர்கள்